Ako dlho môžem brať Dicloviť?
Mám predpísaný Dicloviť 1x denne, beriem druhé balenie, ale neviem, ako dlho ho môžem brať ?Je to doteraz jediný liek, ktorý mi ako tak zmierňuje bolesť krížov a kĺbu. 
Užívam aj Clopidogrel... môžem ho brať ďalej,,?
Dobrý deň,
ďakujeme za Vašu otázku.
Vzhľadom na to, že liek Diclovit je viazaný na lekársky predpis, o dĺžke liečby môže rozhodnúť iba ošetrujúci lekár. Je však potrebné brať do úvahy, že nežiaduce účinky lieku sa môžu minimalizovať užívaním najnižšej účinnej dávky počas najkratšieho obdobia potrebného na kontrolu symptómov.
Medzi liekom Diclovit a Clopidogrel bola pozorovaná klinicky závažná interakcia v dôsledku ktorej môže liek Diclovit podmieňovať vznik erózii a vredov v GIT s následným rizikom krvácania. Z toho dôvodu je potrebné zvážiť kombináciu liečiv, prípadne prehodnotiť dávkovanie, čo je rovnako v rukách ošetrujúceho lekára. Taktiež sa pri súčasnej kombinácii liečiv sa odporúča kontrola zrážanlivosti krvi (monitorovanie INR). Ak lekár, ktorý Vám predpísal liek Diclovit, nemá vedomosť o lečbe Clopidogrelom, je potrebné mu danú skutočnosť oznámiť aby určil ďalší liečebný postup.
Prajem pekný zvyšok dňa.
S pozdravom
PharmDr. Veronika Kiabová